###### SASKAŅOJU:

Daugavpils pilsētas pašvaldības

iestādes “Sociālais dienests” vadītāja

*(paraksts)*  L.Drozde

# Daugavpilī, 2021.gada 8.aprīlī

ZIŅOJUMS Nr. 2.-4.1./12

# Daugavpils pilsētas pašvaldības iestāde “Sociālais dienests”

# uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils pilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Juridiskā sektora juriste Kristīne Cimoška, tālrunis: +371 654 40916,e-pasts: kristine.cimoska@socd.lv |
| **Darba laiks** | Pirmdiena | No 08.00 līdz 12.00 un no 12.30 līdz 17.30 |
| Otrdiena, Trešdiena,Ceturtdiena | No 08.00 līdz 12.00 un no 12.30 līdz 16.30 |
| Piektdiena | No 08.00 līdz 12.00 un no 12.30 līdz 15.30  |

1. Zemsliekšņa iepirkums tiek veikts nepiemērojot Publisko iepirkumu likuma prasības, ievērojot Publisko iepirkumu likuma 10.panta otrajā daļā noteikto. (CPV kods: 85311200-4 (dienas aprūpes pakalpojumi cilvēkiem ar īpašām vajadzībām)).
2. **Zemsliekšņa iepirkuma mērķis** – sniegt dienas aprūpes centra pakalpojumu Daugavpils pašvaldības iedzīvotājiem – pilngadīgām personām ar garīga rakstura traucējumiem atbilstoši ziņojuma tehniskās specifikācijas prasībām.
3. **Paredzamā kopējā līgumcena: 32 400,00 EUR**,kurā ietilpst27 900,00 EUR (pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas 9.punktu), ko veido kopējā maksa par dienas aprūpes centra pakalpojuma sniegšanu pilngadīgām personām ar garīga rakstura traucējumiem un 4500,00 EUR ar PVN, ko veido kopējā maksa par klientu transportēšanu.

Cenā jāiekļauj visi ar pakalpojuma sniegšanu saistītie izdevumi, t.sk, nodokļi, nodevas, darba algas, administratīvās izmaksas (piemēram, visa veida sakaru izmaksas, kancelejas preču izmaksas u.c.), ēdināšanas izdevumi, riski u.c. izmaksas. Papildus izmaksas līguma darbības laikā netiks pieļautas. Finanšu piedāvājumam jābūt izteiktam *euro* ar ne vairāk kā 2 (divām) zīmēm aiz komata.

1. **Zemsliekšņa iepirkuma nepieciešamības apzināšanas datums:** 17.03.2021.
2. **Līguma izpildes termiņš:** no līguma noslēgšanas dienas līdz 31.12.2021.
3. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Uzņēmumu reģistrā un ir tiesīgs sniegt Pasūtītājam nepieciešamo pakalpojumu Latvijas Republikā.
	2. pretendents ir reģistrēts Sociālo pakalpojumu sniedzēju reģistrā zemsliekšņa iepirkuma priekšmetā norādītā sociālā pakalpojuma sniegšanai Latvijas Republikas normatīvajos aktos noteiktajā kārtībā.
	3. pretendentam ir jābūt visam nepieciešamajam tehniskajam aprīkojumam, kas nepieciešams kvalitatīvai pakalpojuma sniegšanai.
	4. pakalpojuma nodrošināšanai pretendentam jāiesaista personāls, kuram ir atbilstoša izglītība, kvalifikācija, zināšanas un prasmes, kā arī praktiskā pieredze darbā ar pilngadīgām personām ar garīga rakstura traucējumiem vismaz 3 iepriekšējo gadu laikā.
	5. ja Pretendents pakalpojuma sniegšanai plāno piesaistīt apakšuzņēmējus, tad tiem ir jāatbilst ziņojuma 7.punkta prasībām.
4. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta vai piesaistītajam apakšuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam vai piesaistītajam apakšuzņēmējam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
	3. pretendents vai piesaistītais apakšuzņēmējs nav reģistrēts Sociālo pakalpojumu sniedzēju reģistrā zemsliekšņa iepirkuma priekšmetā norādītā sociālā pakalpojuma sniegšanai Latvijas Republikas normatīvajos aktos noteiktajā kārtībā.
	4. pretendents ir sniedzis nepatiesu informāciju vai vispār nav sniedzis pieprasīto informāciju;
	5. pretendents nav iesniedzis šī ziņojuma 9.punktā pieprasītos dokumentus;
	6. pretendenta piedāvājums neatbilst tehniskās specifikācijas un šajā ziņojumā minētajām prasībām;
5. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
	2. pretendenta **tehniskais piedāvājums**, kas ir pakalpojuma apraksts, kurā atspoguļota pakalpojuma atbilstība visām tehniskās specifikācijas prasībām un kas sagatavots atbilstoši 3.pielikumā norādītajai formai (*oriģināls*);
	3. pretendenta **finanšu piedāvājums**, kas sagatavots atbilstoši 4.pielikumā norādītajai formai (*oriģināls*);
	4. pakalpojumu sniegšanai piesaistītā **personāla saraksts**, kas sagatavots atbilstoši 5.pielikumā norādītajai formai (*oriģināls*), sarakstam pievienojot katra speciālista izglītības, kvalifikācijas un apmācību apliecinošo dokumentu apliecinātas kopijas;
	5. gadījumā, ja pretendents pakalpojuma sniegšanā piesaista apakšuzņēmēju, piedāvājumam jāpievieno apakšuzņēmēja rakstveida apliecinājums par līguma nosacījumu izpildes ievērošanu, gadījumā, ja pretendenta uzvaras gadījumā tiks noslēgts pakalpojuma sniegšanas līgums.
	6. **pilnvaras oriģināla vai apliecinātas kopijas eksemplārs** – ja pieteikumu, tehnisko piedāvājumu un/vai finanšu piedāvājumu paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
6. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu.
7. **Piedāvājuma noformēšana:** piedāvājuma dokumentiem jābūt noformētiem atbilstoši Dokumentu juridiskā spēka likumam, 2018.gada 4.septembra Ministru kabineta noteikumu Nr.558 „Dokumentu izstrādāšanas un noformēšanas kārtība” prasībām, kā arī atbilstoši 2005.gada 28.jūnija Ministru kabineta noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”, citos normatīvajos aktos noteiktajām prasībām. Pretendenta piedāvājumam, ja tas tiek iesniegts papīra veidā, ir jābūt cauršūtam, ar numurētām lapām.
8. **Piedāvājumu vērtēšana un lēmumu pieņemšana:**
	1. Piedāvājuma izvēles kritērijs: **saimnieciski visizdevīgākais piedāvājums**, kas atbilst ziņojumā norādītajām prasībām.
	2. Par saimnieciski visizdevīgāko piedāvājumu tiks atzīts piedāvājums ar visaugstāko skaitlisko novērtējumu (lielāko kopējo punktu skaitu).
	3. Vērtēšanas kritēriji un kritēriju īpatsvars:

|  |  |
| --- | --- |
| **Vērtēšanas kritēriji** | **Kritērija maksimālā skaitliskā vērtība** |
| Piedāvātā cena EUR par pakalpojuma sniegšanu 1 (vienam) klientam dienā | 60 punkti |
| Piedāvātā cena EUR/km ar PVN par klientu transportēšanu | 40 punkti |
| **Kopējā iegūtā punktu summa:** | 1. **punkti**
 |

* 1. Punkti parpiedāvāto **cenu EUR par pakalpojuma sniegšanu 1 (vienam) klientam dienā** tiek noteikti šādi:
		1. Lētākais piedāvājums saņem 60 punktus;
		2. Pārējiem pretendentiem punkti tiek noteikti pēc formulas:

*(Lētākais piedāvājums/vērtējamais piedāvājums) x 60 punkti. Rezultāts tiks noapaļots līdz divām zīmēm aiz komata.*

* 1. Punkti par piedāvāto **cenu EUR/km ar PVN par klientu transportēšanu**, tiek noteikti šādi:
		1. Lētākais piedāvājums saņem 40 punktus;
		2. Pārējiem pretendentiem punkti tiek noteikti pēc formulas:

*(Lētākais piedāvājums/vērtējamais piedāvājums) x 40 punkti. Rezultāts tiks noapaļots līdz divām zīmēm aiz komata.*

* 1. Ja vairāki pretendenti ir iesnieguši saimnieciski izdevīgākos piedāvājumus, līguma slēgšanas tiesības tiks piešķirtas pretendentam, kura piesaistītajiem speciālistiem ir ilgstošāka praktiskā darba pieredze tehniskajā specifikācijā norādītā pakalpojuma sniegšanā.
	2. Iepirkuma komisija vērtē tikai tos piedāvājumus, kas iesniegti šajā ziņojumā paredzētajā termiņā un kārtībā.
	3. Iepirkuma komisija veic visu pretendentu atbilstības pārbaudi ziņojumā noteiktajiem kritērijiem.
	4. Vērtēšanas laikā iepirkuma komisija pēc savas izvēles var noteikt metodes, ar kurām pārbaudīt piedāvājumā sniegtās informācijas patiesumu. Iepirkuma komisija bez tālākas izskatīšanas noraidīs to pretendentu piedāvājumus, kuros, pēc iepirkuma komisijas konstatētā, ir sniegtas nepatiesas ziņas, vai par kuriem iepirkuma komisijas noteiktajā termiņā nav sniegta izskaidrojošā informācija, ja tāda tikusi pieprasīta.
	5. Lai pārliecinātos, vai pretendenta piedāvājums atbilst šajā ziņojumā noteiktajām piedāvājuma noformējuma prasībām, iepirkuma komisija veiks ziņojuma 11.punktā noteikto prasību, pārbaudi.
	6. Lai pārliecinātos, vai pretendents atbilst ziņojumā noteiktajām pretendentu atlases prasībām, iepirkuma komisija veiks ziņojuma 7., 8., un 9.punktā noteikto prasību un dokumentu pārbaudi. Iepirkuma komisija bez tālākas izskatīšanas noraidīs to pretendentu piedāvājumus, kurus tā, vadoties pēc ziņojumā noteiktajām prasībām pretendentiem, būs atzinusi par neatbilstošiem.
	7. Lai pārliecinātos, vai pretendenta tehniskais piedāvājums atbilst tehniskajai specifikācijai, iepirkuma komisija veiks tehniskā piedāvājuma atbilstības pārbaudi ziņojuma 9.2.punktā noteiktajam un tehniskās specifikācijas prasībām.
	8. Nepieciešamības gadījumā iepirkuma komisija var veikt pakalpojuma sniegšanai paredzēto telpu pārbaudi.
	9. Iepirkuma komisija bez tālākas izskatīšanas noraidīs to pretendentu piedāvājumus, kurus tā, vadoties pēc ziņojumā noteiktajām specifikācijas prasībām, būs atzinusi par neatbilstošiem **vai, kuri būs iesnieguši tikai apliecinājumu par tehniskās specifikācijas izpildi, bet nebūs precīzi norādījuši, veidu kā tehniskās specifikācijas prasības tiks izpildītas.**
	10. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs pretendentu.
1. **Informācija par rezultātiem:** tiks ievietota Daugavpils pilsētas pašvaldības iestādes “Sociālais dienests” mājaslapā [www.socd.lv](http://www.socd.lv) un Daugavpils pilsētas domes mājaslapā www.daugavpils.lv.
2. **Piedāvājums iesniedzams:** līdz 2021.gada 19.aprīlim, plkst.10:00:
	1. Daugavpils pilsētas pašvaldības iestādē “Sociālais dienests”, **Vienības ielā 8,** Daugavpilī, LV-5401 (ieeja no Kr.Valdemāra ielas puses), **ievietojot piedāvājumu pastkastītē** pie ieejas durvīm. Piedāvājumam jābūt slēgtā aploksnē ar norādi: “Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12 un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2021.gada 19.aprīlī no plkst. 10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija.
2. Pieteikuma par piedalīšanos zemsliekšņa iepirkumā veidlapa.
3. Tehniskā piedāvājuma veidlapa.
4. Finanšu piedāvājuma veidlapa.
5. Pakalpojumu sniegšanā iesaistītā personāla saraksta veidlapa.

Ziņojums sagatavots 08.04.2021.

Komisijas priekšsēdētājs V.Loginovs

Komisijas locekļi: L.Krasņikova

 T.Jurāne

 D.Umbraško

 L.Gadzāne

 E.Hrapāne

 K.Cimoška

1.pielikums

**TEHNISKĀ SPECIFIKĀCIJA**

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12**

**I PAKALPOJUMA APRAKSTS**

1. **Pakalpojuma mērķis:**

Dienas aprūpes centrā (turpmāk – DAC) dienas laikā nodrošināt pilngadīgām personām ar garīga rakstura traucējumiem (turpmāk – klienti) sociālās aprūpes un sociālās rehabilitācijas pakalpojumus, sociālo prasmju attīstību un brīvā laika pavadīšanas iespējas, mazināt invaliditātes izraisītās sekas, veicināt personu ar garīga rakstura traucējumiem dzīvošanu ārpus stacionāra, tādejādi sniedzot atbalstu arī klientu ģimenei.

1. **Mērķa grupa:**
	1. Tiešā mērķauditorija: Pilngadīgas personas ar garīga rakstura traucējumiem, kurām ir noteikta invaliditāte un kurām ar Daugavpils pilsētas pašvaldības iestādes “Sociālais dienests” lēmumu ir piešķirts dienas aprūpes centra pakalpojums.
	2. Netiešā mērķauditorija: klientu tuvinieki (ģimenes locekļi, klienta likumiskie pārstāvji).
2. **Normatīvo aktu ievērošana, sniedzot pakalpojumu:**

Pakalpojuma sniedzējs sniedz pakalpojumu saskaņā ar Sociālo pakalpojumu un sociālās palīdzības likumu, Ministru kabineta 02.04.2019. noteikumiem Nr.138 „Noteikumi par sociālo pakalpojumu saņemšanu”, Ministru kabineta 13.06.2017. noteikumiem Nr.338 „Prasības sociālo pakalpojumu sniedzējiem” un Ministru kabineta 27.06.2017. noteikumiem Nr.385 „Noteikumi par sociālo pakalpojumu sniedzēju reģistrēšanu”, Ministru kabineta 13.06.2017. noteikumiem Nr.338 “Prasības sociālo pakalpojumu sniedzējiem”, Ministru kabineta 13.03.2012. noteikumiem Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”, Pārtikas aprites uzraudzības likumu un citiem spēkā esošiem tiesību aktiem.

Pakalpojuma sniegšanas laikā ir jāveic nepieciešamie epidemioloģiskās drošības pasākumi, kas noteikti Ministru kabineta 09.06.2020. noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai", lai ierobežotu Covid-19 infekcijas izplatību.

1. **Pakalpojuma sniegšanas vieta:**

Pakalpojuma sniedzējs nodrošina pakalpojumu DAC, kas atrodas Daugavpils pilsētas vai Daugavpils novada administratīvajā teritorijā, pakalpojuma sniedzēja īpašumā, valdījumā vai lietošanā esošajās telpās. Pakalpojuma sniegšanas vietai ir jābūt pielāgotai personām ar kustību traucējumiem, kas pārvietojas ratiņkrēslā.

**II PAKALPOJUMA SATURS**

1. **Pakalpojuma ietvaros pakalpojuma sniedzējs klientiem nodrošina:**
	1. Uzraudzību un individuālu atbalstu;
	2. Palīdzību pašaprūpē;
	3. Pašaprūpes spēju un sociālo prasmju attīstīšana
	4. Ēdināšanu (divas reizes dienā – brokastis un pusdienas);
	5. Sociālā darba un citu speciālistu konsultācijas;
	6. Interešu pulciņu organizēšanu, vadīšanu;
	7. Prasmju un iemaņu veicinošas speciālistu nodarbības atbilstoši klienta vecumam un funkcionālajam stāvoklim attīstīšana;
	8. Informatīvi – izglītojošus pasākumus un sporta aktivitātes;
	9. Fiziskās nodarbības, brīvā laika pavadīšanu, interešu nodarbības;
	10. Klientu rokdarbu izstāžu organizēšanu;
	11. Mākslas un māksliniecisko spēju attīstīšanas nodarbības;
	12. Atbalsta pakalpojumus (konsultācijas, atbalsta grupas u.c.) klienta tuviniekiem (ģimenes locekļiem, klienta likumiskajiem pārstāvjiem) par DAC pakalpojuma apjomu, saturu pieejamību u.c. informāciju par resursu piesaistīšanu klienta sociālo problēmu risināšanā.
2. **Pakalpojuma apjoms:** pakalpojums tiek nodrošināts līdz 10 (desmit) klientiem dienā.

|  |  |  |  |
| --- | --- | --- | --- |
| **Nr. p.k.** | **Pakalpojums/****nodarbība/aktivitāte** | **Atbildīgais personāls** | **Laika posms, regularitāte** |
| 2.1. | Uzraudzība un individuāls atbalsts | Sociālais aprūpētājs vai aprūpētājs | DAC darba laikā no 8.00 līdz 17.00 |
| 2.2. | Palīdzība pašaprūpē  | Aprūpētājs | DAC darba laikā atbilstoši nepieciešamībai |
| 2.3. | Pašaprūpes spēju un sociālo prasmju attīstīšana | Sociālais rehabilitētājs un sociālais aprūpētājs | DAC darba laikā |
| 2.4. | Ēdināšana | Aprūpētājs | 2 x dienā (brokastis un pusdienas) |
| 2.5. | Sociālā darba un citu speciālistu konsultācijas | Sociālais darbinieks un cits atbilstošās jomas speciālists  | DAC darba laikā atbilstoši nepieciešamībai |
| 2.6. | Interešu pulciņu organizēšana, vadīšana  | Sociālais darbinieks, sociālais rehabilitētājs, kā arī cits pretendenta izvēlēts atbilstošās jomas speciālists | DAC darba laikā pēc nepieciešamības.Vismaz 3 dažādi pulciņi nedēļā, 1-2 stundas nedēļā |
| 2.7. | Prasmju un iemaņu veicinošas speciālistu nodarbības atbilstoši klienta vecumam un funkcionālajam stāvoklim attīstīšana | Speciālisti (psihologs, mūzikas, mākslas, deju un kustību terapeiti, fizioterapeits u.c.) | DAC darba laikā vismaz 2 reizes nedēļā katra speciālista nodarbības 1-4 stundas |
| 2.8. | Informatīvi – izglītojošus pasākumus un sporta aktivitātes | Sociālais darbinieks, sociālais rehabilitētājs, kā arī cits pretendenta izvēlēts atbilstošās jomas speciālists | Atbilstoši nepieciešamībaiDAC darba laikā, vismaz 2 pasākumi mēnesī |
| 2.9. | Fiziskās nodarbības, brīvā laika pavadīšana, interešu nodarbības | Sociālais rehabilitētājs, sociālais aprūpētājs, kā arī cits pretendenta izvēlēts atbilstošās jomas speciālists | DAC darba laikā |
| 2.10. | Klientu rokdarbu izstāžu organizēšana | Atbilstošās jomas speciālists. | DAC darba laikā |
| 2.11. | Mākslas un māksliniecisko spēju attīstīšanas nodarbības | Atbilstošās jomas speciālists. | DAC darba laikā vismaz 2 reizes nedēļā, nodarbības 1-4 stundas |
| 2.12. | Atbalsta pasākumi klienta tuviniekiem | Atbilstošās jomas speciālists. | 1 x ceturksnī, individuālas konsultācijas pēc nepieciešamības |
| 2.13. | Autotransports personām ar funkcionāliem traucējumiem un/vai kuri nespēj pārvietoties ar sabiedrisko transportu. | Pavadonis – pakalpojuma sniedzēja izvēlēts speciālists | Katru darba dienu, nogādājot klientus uz DAC un no DAC atpakaļ uz klientu dzīvesvietu. |

**3. Darba laiks:** darba dienās 8 stundas dienā

**4. Personāls:** pakalpojuma sniegšanai ir jābūt izveidotai starpprofesionāļu komandai. Komandā jāiesaista dažādus speciālistus atbilstoši pakalpojuma sniegšanas saturam (piemēram, sociālais darbinieks, sociālais rehabilitētājs, sociālais aprūpētājs, aprūpētājs, fizioterapeits, ergoterapeits, mākslas terapeits u.c.). Profesionālās darbības veikšanai, visiem komandas darbā iesaistītajiem speciālistiem ir atbilstoša izglītība (kvalifikācija), zināšanas un prasmes, kā arī praktiskā pieredze darbā ar personām ar garīga rakstura traucējumiem vismaz 3 iepriekšējo gadu laikā.

 Pakalpojuma sniedzējs papildus tabulā minētajam personālam piesaista personālu atbilstoši saviem ieskatiem.

1. **Prasības ēdināšanai:**
	1. pakalpojuma sniedzējam jānodrošina klientu ēdināšana **2 (divas) reizes dienā** – **brokastis un pusdienas**, ievērojot normatīvajos aktos noteiktās prasības un veselīga uztura principus;
	2. Pakalpojuma sniedzējs nodrošina klientu ēdināšanu atbilstoši 2004.gada 23.aprīļa Eiropas Parlamenta un Padomes regulas (EK) Nr.852/2004. par pārtikas produktu higiēnu un Pārtikas aprites uzraudzības likuma prasībām.
	3. jānodrošina katru darba dienu svaigi pagatavots ēdiens no dabīgiem, neapstrādātiem pārtikas produktiem (piemēram, gaļa, zivis, olas, graudaugi, augļi, dārzeņi, kartupeļi), kas nav ģenētiski modificēti, nesatur ģenētiski modificētus organismus un nesastāv no tiem, kā arī papildus iekļaut uzturā arī apstrādātus un pārstrādātus pārtikas produktus (piemēram, maizi, jogurtu, sieru, gaļas produktus), kas nesatur ģenētiski modificētus organismus, nesastāv no tiem un nav no tiem ražoti, kam nav pievienoti aromatizētāji un pārtikas piedevas, kas noteiktas Ministru kabineta 13.03.2012. noteikumos Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

**III KLIENTU TRANSPORTĒŠANA:**

1. Pakalpojuma sniedzējam ir jānodrošina specializēto autotransportu DAC klientiem – personām ar funkcionāliem traucējumiem un/vai kuri nespēj pārvietoties ar sabiedrisko transportu nokļūšanai uz DAC.
2. Transportēšanas pakalpojumus jānodrošina līdz 5 (piecām) darba dienām nedēļā atkarībā no DAC klientu skaita, kam nepieciešama transportēšana.
3. **Transportēšanas laiks:** no rīta, nogādājot klientus no viņu dzīvesvietas uz DAC ap DAC darba uzsākšanas laiku un vakarā no DAC atpakaļ uz klientu dzīvesvietu pēc DAC darba beigšanas laika.
4. Transportēšanas pakalpojuma apjoms un transportēšanas laiks var mainīties atkarībā no klientu skaita un nepieciešamības.
5. Klientu transportēšanai Pretendents apņemas iesaistīt šoferus, kuriem ir derīga attiecīgā transportlīdzekļa vadīšanai nepieciešamā vadīšanas apliecības kategorija.
6. Transportlīdzekļa modelim, kurš tiks izmantots klientu transportēšanai ir jābūt atbilstošam Latvijas Republikā un Eiropas Savienībā spēkā esošajām normām, lai nodrošinātu pakalpojumu personām, kuri pārvietojas ratiņkrēslā.
7. Pakalpojuma sniedzējam ir jābūt izsniegtai licencei pasažieru komercpārvadājumu veikšanai.
8. Transportlīdzeklim, kurš tiks izmantots klientu transportēšanai nedrīkst būt vecāks par 12 (divpadsmit) gadiem.
9. Transportlīdzeklim, kurš tiks izmantots klientu transportēšanai ir jābūt spēkā esošai obligātās civiltiesiskās transporta līdzekļu apdrošināšanas polisei.
10. Pakalpojumu sniedzējs nodrošina klientu pārvadāšanu pēc izstrādātā un ar Pasūtītāju saskaņotā maršruta plāna. Maršruta plāns var tikt mainīts, ja rodas šāda nepieciešamība.

**IV PAKALPOJUMA NOVĒRTĒŠANA:**

|  |  |  |  |
| --- | --- | --- | --- |
| **Nr.****p.k.** | **Novērtēšanas veids** | **Izpildītājs** | **Regularitāte** |
| 1. | Klienta spēju un dinamikas novērtēšana. | Pakalpojuma sniedzējs | Ne retāk kā 1x gadā |
| 2. | Atskaite par pakalpojuma sniegšanas apjomu | Pakalpojuma sniedzējs  |  1x mēnesī |
| 3. | Pakalpojuma sniedzēja darbības pašnovērtējums:* klientu aptaujas rezultāti;
* ieviestās novitātes, utt.
 | Pakalpojuma sniedzējs | Ne retāk kā 1x gadā |

Sagatavoja:

Daugavpils pilsētas pašvaldības iestādes

“Sociālais dienests”

Dienas aprūpes centra personām

ar garīga rakstura traucējumiem vadītāja S.Krupeņina

2.pielikums

**PIETEIKUMS PAR PIEDALĪŠANOS ZEMSLIEKŠŅA IEPIRKUMĀ**

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12.
2. Apņemas (ja Pasūtītājs izvēlēsies šo piedāvājumu) slēgt līgumu par pakalpojuma sniegšanu un izpildīt visus līguma nosacījumus.
3. Apliecina, ka:
	1. ir iesniedzis tikai patiesu informāciju;
	2. piekrīt piedāvājuma kopējās cenas publicēšanai Daugavpils pilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv/));
	3. Garantē sniegt pakalpojumu atbilstoši Tehniskajā specifikācijā noteiktajām prasībām un ievērojot spēkā esošos normatīvos aktus;
	4. pakalpojuma sniegšanai tiks nodrošināts viss nepieciešamais tehniskais aprīkojums;
	5. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
	6. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
	7. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils pilsētas pašvaldības iestādes “Sociālais dienests” darbību un izdotajiem dokumentiem;
	8. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12 ietvaros (tiesiskais pamats: Daugavpils pilsētas pašvaldības iestādes “Sociālais dienests” leģitīmās intereses);
4. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.
5. Apzinās, ka Pasūtītājam nav pienākuma slēgt līgumu ar pretendentu tā uzvaras gadījumā, ja pasūtītajam zūd pakalpojuma sniegšanas nepieciešamība vai trūkst pakalpojuma finansējuma.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

3.pielikums

**TEHNISKAIS PIEDĀVĀJUMS ZEMSLIEKŠŅA IEPIRKUMĀ**

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiska adrese*) piedāvā sniegt Dienas aprūpes centra pakalpojumu pilngadīgām personām ar garīga rakstura traucējumiem atbilstoši šādam tehniskajam piedāvājumam:

|  |
| --- |
| **I PAKALPOJUMA APRAKSTS** |
| 1. **Pakalpojuma mērķis**
 |
| *(Pretendenta piedāvājums)* |
| 1. **Mērķa grupas**
 |
| *(Pretendenta piedāvājums)* |
| 1. **Normatīvo aktu ievērošana, sniedzot pakalpojumu**
 |
| *(Pretendents norāda normatīvo aktu uzskaitījumu, kas norādīts ziņojuma tehniskās specifikācijas 3.punktā)* |
| 1. **Pakalpojuma sniegšanas vieta**
 |
| *(Pretendenta piedāvājums. Jāapraksta pakalpojuma sniegšanas vietas pielāgojums personām ar kustību traucējumiem, kas pārvietojas ratiņkrēslā, jāpievieno telpu fotoattēli.)* |
| **II PAKALPOJUMA SATURS** |
| 1. **Pakalpojuma ietvaros pakalpojuma sniedzējs veiks šādus uzdevumus:**
 |
| *(Pretendenta piedāvājums, detalizēts katra uzdevuma apraksts)* |
| 1. **Dienas kārtības apraksts DAC**
 |
| *(Pretendents apraksta dienas kārtību DAC (norādot laikus), no brīža, kad klienti ierodas DAC, līdz brīdim, kad klienti dodas prom no DAC)* |
| 1. **Pakalpojuma apjoms**
 |
| **Pakalpojums tiks nodrošināts līdz 10 (desmit) klientiem dienā.** |

|  |  |  |  |
| --- | --- | --- | --- |
| **Nr. p.k.** | **Pakalpojums/****nodarbība/aktivitāte** | **Atbildīgais personāls** | **Laika posms, regularitāte** |
| 3.1. | Uzraudzība un individuāls atbalsts | *(Pretendenta piedāvājums)* | *(Pretendenta piedāvājums)* |
| 3.2. | Palīdzība pašaprūpē  | *(Pretendenta piedāvājums)* | *(Pretendenta piedāvājums)* |
| 3.3. | Pašaprūpes spēju un sociālo prasmju attīstīšana | *(Pretendenta piedāvājums)* | *(Pretendenta piedāvājums)* |
| 3.4. | Ēdināšana | *(Pretendenta piedāvājums)* | *(Pretendenta piedāvājums)* |
| 3.5. | Sociālā darba un citu speciālistu konsultācijas | *(Pretendenta piedāvājums)* | *(Pretendenta piedāvājums)* |
| 3.6. | Interešu pulciņu organizēšana, vadīšana  | *(Pretendenta piedāvājums)* | *(Pretendenta piedāvājums)* |
| 3.7. | Prasmju un iemaņu veicinošas speciālistu nodarbības atbilstoši klienta vecumam un funkcionālajam stāvoklim attīstīšana | *(Pretendenta piedāvājums)* | *(Pretendenta piedāvājums)* |
| 3.8. | Informatīvi – izglītojošie pasākumi un sporta aktivitātes | *(Pretendenta piedāvājums)* | *(Pretendenta piedāvājums)* |
| 3.9. | Fiziskās nodarbības, brīvā laika pavadīšana, interešu nodarbības | *(Pretendenta piedāvājums)* | *(Pretendenta piedāvājums)* |
| 3.10. | Klientu rokdarbu izstāžu organizēšana | *(Pretendenta piedāvājums)* | *(Pretendenta piedāvājums)* |
| 3.11. | Mākslas un māksliniecisko spēju attīstīšanas nodarbības | *(Pretendenta piedāvājums)* | *(Pretendenta piedāvājums)* |
| 3.12. | Atbalsta pasākumi klienta tuviniekiem | *(Pretendenta piedāvājums)* | *(Pretendenta piedāvājums)* |
| 3.13. | Autotransports personām ar funkcionāliem traucējumiem un/vai kuri nespēj pārvietoties ar sabiedrisko transportu. | *(Pretendenta piedāvājums)* | *(Pretendenta piedāvājums)* |

|  |
| --- |
| 1. **Darba laiks**
 |
| *(Pretendenta piedāvājums)* |
| 1. **Ēdināšana**
 |
| *(Pretendenta piedāvājums)* |
| **III KLIENTU TRANSPORTĒŠANA** |
| *(Pretendenta piedāvājums)* |
| **IV PAKALPOJUMA NOVĒRTĒŠANA** |
| *(Pretendenta piedāvājums)* |

*\*Paraksta pretendenta persona ar pārstāvības tiesībām vai pretendenta pilnvarotā persona*

Vārds, uzvārds, amats

Paraksts

Datums

4.pielikums

**FINANŠU PIEDĀVĀJUMS ZEMSLIEKŠŅA IEPIRKUMĀ**

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/12**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiska adrese*) piedāvā sniegt Dienas aprūpes centra pakalpojumu pilngadīgām personām ar garīga rakstura traucējumiem atbilstoši šādam finanšu piedāvājumam:

**Cena par pakalpojuma sniegšanu 1 (klientam) dienā: \_\_\_\_\_\_\_\_\_\_ EUR.\***

**Cena EUR/km ar PVN par klientu transportēšanu: \_\_\_\_\_\_\_\_\_\_ EUR.\***

\* *Cenā ir iekļauti visi izdevumi, kas saistīti ar pakalpojuma sniegšanu t.sk, nodokļi, nodevas, darba algas, administratīvās izmaksas, ēdināšanas izdevumi, ar telpu lietošanu saistītie izdevumi, ņemti vērā visi riski, sadārdzinājumi u.c. izmaksas.*

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

Apstiprinām, ka Finanšu piedāvājums ir galīgs un netiks mainīts.

*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

5.pielikums

**PAKALPOJUMU SNIEGŠANĀ IESAISTĪTĀ PERSONĀLA SARAKSTS**

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”,**

**ID Nr. DPPISD 2021/12**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiska adrese*) piedāvā sniegt Dienas aprūpes centra pakalpojumu pilngadīgām personām ar garīga rakstura traucējumiem, iesaistot šādu personālu:

|  |  |  |  |  |
| --- | --- | --- | --- | --- |
| Nr.p.k. | Speciālista vārds, uzvārds | Speciālista nosaukums | Izglītība, profesionālā kvalifikācija, sertifikācija, apmācības | Darba pieredzes apraksts, kas norādāms atbilstoši tehniskās specifikācijas 4.punkta “Personāls” prasībai |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| … |  |  |  |  |

 **Pielikumā pievienoti katra pakalpojumu sniegšanā iesaistītā speciālista izglītības, kvalifikācijas un apgūto apmācību apliecinošo dokumentu apliecinātas kopijas.**

*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

 Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_